ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 45 /2553เรื่อง เวลาทําการและวันหยุดทําการของ ผู้ประกอบธุรกิจสัญญาซื้อขายล่วงหน้า-----------------------อาศัยอํานาจตามความในข้อ 2 วรรคหนึ่ง แห่งประกาศคณะกรรมการกํากับตลาดทุน ที่ ทธ. 88/2552 เรื่อง การเปิดทําการและหยุดทําการของผู้ประกอบธุรกิจสัญญาซื้อขายล่วงหน้า ลงวันที่ 3 สิงหาคม พ.ศ. 2552 สํานักงาน ก.ล.ต. ออกข้อกําหนดไว้ดังต่อไปนี้ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 19/2551 เรื่อง เวลาทําการและวันหยุดทําการของผู้ประกอบธุรกิจสัญญาซื้อขายล่วงหน้า ลงวันที่ 4 มิถุนายน พ.ศ. 2551 หมวด ๑ เวลาทําการและวันหยุดทําการสําหรับ สถานที่ทําการในประเทศข้อ ๒ ให้ผู้ประกอบธุรกิจสัญญาซื้อขายล่วงหน้าเปิดปิดทําการตามเวลาและหยุดทําการตามวันดังต่อไปนี้ โดยประกาศให้ทราบเป็นการทั่วไป (1) กรณีการเปิดสถานที่ทําการเพื่อให้ประชาชนติดต่อใช้บริการ ให้ผู้ประกอบธุรกิจสัญญาซื้อขายล่วงหน้าเปิดทําการอย่างน้อยในวันจันทร์ถึงวันศุกร์ ตั้งแต่เวลา 9.30 น. ถึงเวลา 17.00 น. และหยุดทําการในวันหยุดประจําสัปดาห์ และวันหยุดตามประเพณีตามที่สํานักงาน ก.ล.ต. จะออกประกาศกําหนดเป็นปี ๆ ไป (2) กรณีการเปิดทําการในลักษณะที่ให้ประชาชนสามารถติดต่อใช้บริการด้วยเครื่องมือสื่อสารหรืออุปกรณ์คอมพิวเตอร์โดยผู้ประกอบธุรกิจสัญญาซื้อขายล่วงหน้าไม่มีการเปิดสถานที่ทําการ ผู้ประกอบธุรกิจสัญญาซื้อขายล่วงหน้าอาจเปิดทําการได้ทุกวันตลอด 24 ชั่วโมงข้อ ๓ ผู้ประกอบธุรกิจสัญญาซื้อขายล่วงหน้าอาจเปิดปิดทําการในเวลาและวันอื่นนอกเหนือจากที่กําหนดในข้อ 2(1) ได้ ภายใต้หลักเกณฑ์ดังต่อไปนี้1. กรณีขยายเวลาเปิดปิดทําการ หรือเปิดทําการในวันหยุด2. กรณีเปิดทําการภายหลังหรือปิดทําการก่อนเวลาทําการตามข้อ 2(1)อันเนื่องมาจากข้อจํากัดในเรื่องสถานที่ เช่น สาขาในธนาคารพาณิชย์ ห้างสรรพสินค้า เป็นต้น3. กรณีเปิดทําการภายหลังหรือปิดทําการก่อนเวลาทําการตามข้อ 2(1) โดยมิได้ เกิดจากข้อจํากัดในเรื่องสถานที่ ให้ผู้ประกอบธุรกิจสัญญาซื้อขายล่วงหน้าแจ้งเหตุผลและความจําเป็นให้สํานักงาน ก.ล.ต. ทราบก่อนดําเนินการ หากสํานักงาน ก.ล.ต. ไม่มีคําสั่งเป็นประการอื่นภายในเจ็ดวันทําการนับแต่วันที่สํานักงาน ก.ล.ต. ได้รับแจ้ง ให้ถือว่าผู้ประกอบธุรกิจสัญญาซื้อขายล่วงหน้าสามารถดําเนินการเปิดหรือปิดทําการในเวลาดังกล่าวได้ให้ผู้ประกอบธุรกิจสัญญาซื้อขายล่วงหน้าประกาศเวลาเปิดปิดทําการและวันหยุดทําการตามวรรคหนึ่ง ให้ทราบเป็นการทั่วไปล่วงหน้าไม่น้อยกว่าเจ็ดวันทําการข้อ ๔ ในกรณีที่เกิดเหตุสุดวิสัยหรือเหตุฉุกเฉินซึ่งมีผลกระทบทําให้ผู้ประกอบธุรกิจสัญญาซื้อขายล่วงหน้าไม่สามารถให้บริการได้ตามปกติ ผู้ประกอบธุรกิจสัญญาซื้อขายล่วงหน้าสามารถหยุดทําการได้จนกว่าเหตุดังกล่าวจะยุติลง พร้อมทั้งแจ้งให้สํานักงาน ก.ล.ต. ทราบในโอกาสแรกที่สามารถกระทําได้ ทั้งนี้ หากเป็นการหยุดทําการอย่างต่อเนื่อง ให้ผู้ประกอบธุรกิจสัญญาซื้อขายล่วงหน้าแจ้งให้ลูกค้าทราบเป็นการทั่วไปว่าสามารถติดต่อใช้บริการหรือทําการซื้อขายโดยผ่านช่องทางใดของผู้ประกอบธุรกิจสัญญาซื้อขายล่วงหน้า หมวด ๒ เวลาทําการและวันหยุดทําการสําหรับ สํานักงานสาขาในต่างประเทศข้อ ๕ ให้สํานักงานสาขาในต่างประเทศของผู้ประกอบธุรกิจสัญญาซื้อขายล่วงหน้าเปิดปิดทําการตามเวลาและหยุดทําการตามวันที่หน่วยงานซึ่งทําหน้าที่กํากับดูแลธุรกิจสัญญาซื้อขายล่วงหน้าของประเทศนั้นกําหนดหมวด ๓ วันมีผลใช้บังคับของประกาศข้อ ๖ ประกาศนี้ให้ใช้บังคับตั้งแต่วันที่ 16 พฤศจิกายน พ.ศ. 2553 เป็นต้นไปผู้มีอํานาจลงนาม - ประกาศ ณ วันที่ 4 พฤศจิกายน พ.ศ. 2553 (นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์หมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_เหตุผลในการออกประกาศฉบับนี้ คือ เพื่อปรับปรุงหลักเกณฑ์เกี่ยวกับเวลาทําการและวันหยุดทําการของผู้ประกอบธุรกิจสัญญาซื้อขายล่วงหน้า เพื่อให้ผู้ประกอบธุรกิจสัญญาซื้อขายล่วงหน้าสามารถบริหารจัดการองค์กรได้คล่องตัวยิ่งขึ้น รวมทั้งสามารถวางแผนการให้บริการได้อย่างเหมาะสม จึงจําเป็นต้องออกประกาศนี้